钦定古今图书集成/明伦汇编/氏族典/第286卷 > 黄里〈弟亨〉
## 钦定古今图书集成/明伦汇编/氏族典/第286卷 > 黄里〈弟亨〉

按《浙江通志》：“里字德邻，山阴人。从王冕学，通《春秋》三
传，工诗词。洪武初，举明经，授云南州同知，与弟亨偕
往。七年，山寇突入，仓卒以身御之。寇欲夺其印，里执
弗与，遂遇害。寇方肆掠，亨痛忿，率众百馀与寇战，勇
气百倍，寇不支，溃去。亨亦伤其左目，抱兄骨归葬。”